Վասակաշատ

Վասակաշատ կամ Վասակակերտ, Վասակաբերդ, ամրոց Մեծ Հայքի Սյունիք նահանգի Ծղուկք գավառում։

Պատմություն
Հավանաբար հիմնադրել է Հայոց մարզպան Վասակ Սյունին (5-րդ դար)։ Ըստ Եղիշեի Վասակաշատում գտնվող պարսկական կայազորը հայ ապստամբները ոչնչացրել են Ավարայրի ճակատամարտից (451) առաջ։ 10-րդ դարում հիշատակվում է Վասակակերտ անունով։ Ավերակները պահպանվել են Սյունիքի մարզի Հացավան գյուղի հյուսիսային կողմում, երկու գետակների միջև գտնվող բարձունքի վրա։ 

Հայկական բերդեր և ամրոցներ